ഒലീവില് കോഫി വിത് പ്രിന്സിപ്പല് ദോഹ: വിദ്യാര്ഥികള്ക്കും രക്ഷിതാക്കള്ക്കും സ്കൂള് മേധാവികളുമൊത്തുള്ള സായാഹ്നമൊരുക്കി ഒലീവ് ഇന്റര്നാഷനല് സ്കൂള്. കോഫി വിത് പ്രിന്സിപ്പല് എന്ന പേരിലായിരുന്നു പരിപാടി. സ്കൂള് ടേമിലെ മികച്ച വിദ്യാര്ഥികള്ക്കുള്ള സര്ട്ടിഫിക്കറ്റ് വിതരണവും, രക്ഷിതാക്കള്ക്ക് അധ്യാപകരും പ്രിന്സിപ്പലുമായി കൂടിക്കാഴ്ചക്കുള്ള അവസരവും ഒരുക്കിയാണ് പരിപാടി സംഘടിപ്പിച്ചത്. സര്ട്ടിഫിക്കറ്റ് വിതരണം, ബാഡ്ജ് നല്കല്, ഗ്രൂപ്പ്കുടുംബ ഫോട്ടോ സെഷന് എന്നിവയും നടന്നു. സ്കൂളിനും രക്ഷിതാക്കള്ക്കുമിടയിലെ ബന്ധം കൂടുതല് ഊഷ്മളമാക്കലും കുട്ടികളുടെ പഠനങ്ങള്ക്ക് പ്രോത്സാഹനം നല്കലുമായിരുന്നു ലക്ഷ്യമെന്ന് പ്രിന്സിപ്പല് ജേക്കബ് മാത്യൂ പറഞ്ഞു.